
Grozījumi Bibliotēku likumā
Izdarīt Bibliotēku likumā (Latvijas Republikas Saeimas un Ministru Kabineta Ziņotājs, 1998, 13. nr.; 2002, 94. nr.; 2006, 1. nr.; 2008, 24. nr.; Latvijas Vēstnesis, 2011, 76. nr.; 2013, 53. nr.; 2014, 108. nr.; 2022, 75.A nr.) šādus grozījumus:
1. Aizstāt visā likumā vārdu "finansu" ar vārdu "finanšu".
2. Aizstāt visā likumā vārdus "datu bāze" (attiecīgā skaitlī un locījumā) ar vārdu "datubāze" (attiecīgā skaitlī un locījumā).
3. 1. pantā:
izslēgt 2. punktu;
izteikt 4. punktu šādā redakcijā:

"4) elektronisks izdevums – skaņu ieraksta, videoieraksta vai datorieraksta veidā attēlota informācija, kas tiražēta dažādos informācijas nesējos un formātos un ar atbilstošu iekārtu un programmatūras palīdzību pieejama lietotājiem;";

izslēgt 9. punktā vārdus "un citas bibliotēkas";
izteikt 12. punktu šādā redakcijā:

"12) bibliotēka – izglītojoša, informācijas, kultūras un sabiedriskās saskarsmes institūcija vai tās struktūrvienība ar pastāvīgu bibliotēkas krājumu un materiālo un tehnisko pamatu, kura veic šajā likumā noteiktās funkcijas;";

papildināt pantu ar 14., 15. un 16. punktu šādā redakcijā:

"14) bibliotēkas pakalpojumu sniegšanas vieta – vieta ārpus bibliotēkas pamatadreses, kurā tiek sniegti bibliotēkas pakalpojumi;
15) publiskā bibliotēka – universāla bibliotēka, kas atvērta sabiedrībai un apkalpo vietējos vai reģiona iedzīvotājus;
16) speciālā bibliotēka – bibliotēka, kas aptver vienu disciplīnu, atsevišķu zinību jomu vai reģionālu tematiku."
4. 2. pantā:
izteikt pirmo daļu šādā redakcijā:

"(1) Šā likuma mērķis ir, izmantojot bibliotēku sniegtās iespējas, nodrošināt ikvienam brīvu un neierobežotu piekļuvi informācijai, zināšanām un kultūras mantojumam, atbalstīt izglītību un zinātni, sekmēt mūžizglītību, kā arī veicināt sabiedrības pilsonisko līdzdalību demokrātiskos procesos un valstiskuma stiprināšanā.";

papildināt pantu ar 1.1 daļu šādā redakcijā:

"(11) Likums nosaka bibliotēku juridisko statusu, funkcijas, darbību un citus ar bibliotēku darbību saistītus jautājumus."
5. Papildināt likumu ar 2.1 pantu šādā redakcijā:

"2.1 pants. Latvijas bibliotēku tīkls
(1) Latvijas bibliotēku tīkls ir samērīgs, saskaņots un vienots valsts, pašvaldību un privāto bibliotēku kopums, un tas pārklāj visu valsts teritoriju.
(2) Latvijas bibliotēku tīklu veido Latvijas Nacionālā bibliotēka, publiskās bibliotēkas, augstākās izglītības iestāžu bibliotēkas, vispārējās un profesionālās izglītības iestāžu bibliotēkas, speciālās bibliotēkas.
(3) Latvijas bibliotēku tīkla metodiskais, konsultatīvais un interešu pārstāvniecības centrs ir Latvijas Nacionālā bibliotēka.
(4) Latvijas bibliotēku tīkla darbību un pārklājumu pašvaldību administratīvajās teritorijās, bibliotēku tipoloģiju un pakalpojumus nosaka Ministru kabinets."
6. Izteikt 3. pantu šādā redakcijā:

"3. pants. Bibliotēkas funkcijas
(1) Bibliotēka veic šādas pamatfunkcijas:
1) kultūras mantojuma – iespieddarbu, elektronisko izdevumu, rokrakstu un citu dokumentu krājuma – pārvaldība, uzkrāšana, veidošana, sistematizēšana, kataloģizēšana, bibliografēšana un saglabāšana;
2) bibliotēkas krājumā esošās informācijas pieejamības un izmantošanas nodrošināšana, īstenojot daudzpusīga un sabiedrības vajadzībās balstīta bibliotēkas krājuma pārvaldību, kā arī bibliotēkas pakalpojumu sniegšana;
3) izglītības, zinātnes, mūžizglītības un kultūras procesu atbalstīšana un veicināšana;
4) sabiedrības lasīšanas veicināšana, medijpratības un informācijpratības veicināšana;
5) demokrātisko procesu un sabiedrības pilsoniskās aktivitātes veicināšana un stiprināšana;
6) publiskas, demokrātiskas, ikvienam pieejamas un iekļaujošas sabiedriskās saskarsmes vietas nodrošināšana;
7) atbalsta sniegšana digitālo prasmju apguvei un valsts un pašvaldību elektronisko pakalpojumu izmantošanai.
(2) Pašvaldību bibliotēkas (izņemot vispārējās un profesionālās izglītības iestāžu bibliotēkas) papildus veic šādas funkcijas:
1) novadpētniecības – lokālās kultūrvides un lokālā kultūras mantojuma (iespieddarbi, elektroniskie izdevumi, rokraksti un citi dokumenti) – veidošana, saglabāšana, popularizēšana;
2) atbalsta sniegšana vietējās kopienas un tās identitātes veidošanai un stiprināšanai."
7. Papildināt 5. panta trešo daļu ar ceturto teikumu šādā redakcijā:

"Valsts bibliotēkas (izņemot atvasinātās publisko tiesību juridiskās personas izveidotas iestādes vai struktūrvienības) maksas pakalpojumu cenrādi apstiprina valsts bibliotēkas vadītājs (direktors)."
8. Papildināt 6. pantu ar sesto daļu šādā redakcijā:

"(6) Bibliotēkai vai tās dibinātājam mēnesi pirms bibliotēkas reorganizēšanas vai likvidēšanas un bibliotēkas pakalpojumu sniegšanas vietas izveidošanas, reorganizēšanas vai likvidēšanas ir pienākums par to informēt Kultūras ministriju."
9. 8. pantā izslēgt otrās daļas 6. un 7. punktu.
10. 9. pantā:
papildināt pirmās daļas pirmo teikumu pēc vārdiem "Valsts vai pašvaldības dibinātai bibliotēkai" ar vārdiem "(izņemot vispārējās izglītības iestāžu un profesionālās izglītības iestāžu bibliotēkas)";
papildināt pirmo daļu ar trešo teikumu šādā redakcijā:

"Valsts vai pašvaldības bibliotēka iesniegumu bibliotēkas akreditācijai iesniedz ne vēlāk kā triju gadu laikā pēc bibliotēkas reģistrācijas.";

aizstāt trešajā daļā vārdu "piecos" ar vārdu "sešos";
izslēgt ceturtās daļas otro teikumu.
11. Aizstāt 11. panta 2. punktā vārdus "Nacionālā bibliotēku krājuma" ar vārdiem "Bibliotēku kopkrājuma".
12. Izteikt 12. panta pirmās daļas 8. punktu šādā redakcijā:

"8) tā nodrošina maz pieprasītu dokumentu un rezerves krājuma uzglabāšanu attiecīgā reģionā;".
13. Aizstāt 15. panta pirmās daļas 4. punktā vārdus "Nacionālajam bibliotēku krājumam" ar vārdiem "Bibliotēku kopkrājumam".
14. 17. pantā:
papildināt otrās daļas 1. punktu pēc vārdiem "atbilstoši Ministru kabineta noteikumiem par" ar vārdiem "Bibliotēku kopkrājumu un";
izslēgt sesto daļu.
15. Izslēgt 18. pantā vārdus "ievērojot Ministru kabineta noteiktos normatīvus".
16. 19. pantā:
izteikt panta nosaukumu un pirmo daļu šādā redakcijā:

"19. pants. Bibliotēku kopkrājums un Nacionālais bibliotēku krājums
(1) Bibliotēku kopkrājums ir visu bibliotēku krājumu kopums, kas organizēts, ievērojot noteiktus principus, un ietverts vienotā iespieddarbu un citu dokumentu Nacionālajā kopkatalogā.";

papildināt pantu ar 1.1 daļu šādā redakcijā:

"(11) Nacionālais bibliotēku krājums ir Bibliotēku kopkrājuma daļa, kuru veido:
1) izdevumu obligātie eksemplāri un Latvijas teritorijā publicētie vienīgie eksemplāri latviešu valodā un cittautu valodās, kā arī ārpus Latvijas publicēto izdevumu vienīgie eksemplāri latviešu valodā un cittautu valodās par Latviju un Latvijas sabiedrību;
2) īpaši aizsargājami nacionālā bibliotēku krājuma dokumenti atbilstoši šā likuma 19.1 pantā noteiktajam;
3) nozīmīgi nepublicēti materiāli, tai skaitā lokālās kultūrvides un lokālā kultūras mantojuma materiāli – rokraksti, fotogrāfijas, audiovizuālie materiāli.";

izteikt otro daļu šādā redakcijā:

"(2) Nacionālais bibliotēku krājums ir valsts bagātība, tas atrodas valsts aizsardzībā un ir glabājams mūžīgi.";

izteikt ceturto, piekto un sesto daļu šādā redakcijā:

"(4) Bibliotēkas, kuru krājumā ir Nacionālā bibliotēku krājuma dokumenti, veic vai nodrošina to konservāciju un restaurāciju kvalificēta restauratora uzraudzībā. Latvijas Nacionālā bibliotēka sniedz metodisko atbalstu Nacionālā bibliotēku krājuma konservācijas, restaurācijas un saglabāšanas jautājumos.
(5) Īpaši aizsargājamo Nacionālā bibliotēku krājuma dokumentu digitalizāciju veic Latvijas Nacionālā bibliotēka un citas valsts nozīmes bibliotēkas.
(6) Bibliotēku kopkrājumu var papildināt:
1) bibliotēkām saņemot izdevuma obligātos eksemplārus likumā noteiktajā kārtībā;
2) civiltiesisku darījumu rezultātā;
3) saņemot ziedojumus un dāvinājumus;
4) savstarpējā apmaiņā starp bibliotēkām.";

izslēgt septīto daļu;
izteikt astoto un devīto daļu šādā redakcijā:

"(8) Aizliegts izvietot Bibliotēku kopkrājumu ēkās un telpās, kuras neatbilst šā panta devītajā daļā minētajiem Ministru kabineta noteikumiem par Bibliotēku kopkrājumu un Nacionālo bibliotēku krājumu.
(9) Ministru kabinets izdod noteikumus par Bibliotēku kopkrājumu un Nacionālo bibliotēku krājumu, kuros nosaka bibliotēku krājuma veidošanas, papildināšanas, uzturēšanas, uzskaites, saglabāšanas, kā arī restaurācijas un konservācijas principus un kārtību."
17. 25. pantā:
papildināt pantu ar 1.1 daļu šādā redakcijā:

"(11) Uz valsts bibliotēkas (izņemot atvasinātās publisko tiesību juridiskās personas izveidotas iestādes vai struktūrvienības) vadītāja (direktora) amatu izsludina atklātu konkursu. Valsts bibliotēkas vadītāju (direktoru) pieņem darbā uz pieciem gadiem un atbrīvo no darba kultūras ministrs. Sešus mēnešus pirms valsts bibliotēkas (izņemot atvasinātās publisko tiesību juridiskās personas izveidotas iestādes vai struktūrvienības) vadītāja (direktora) pilnvaru termiņa beigām kultūras ministrs, konsultējoties ar Latvijas Bibliotēku padomi, var pieņemt lēmumu par amatā esošā valsts bibliotēkas vadītāja (direktora) pilnvaru termiņa pagarināšanu uz pieciem gadiem.";

izteikt otro un trešo daļu šādā redakcijā:

"(2) Bibliotēkas vadītājam (direktoram) ir šāda izglītība:
1) valsts bibliotēkas (valsts nozīmes statuss) vadītājam (direktoram) – augstākā izglītība (vismaz 7. LKI līmenis);
2) valsts bibliotēkas (vietējas nozīmes statuss) vadītājam (direktoram) – augstākā izglītība (vismaz 6. LKI līmenis);
3) pašvaldības bibliotēkas (reģiona galvenās bibliotēkas statuss) vadītājam (direktoram) – augstākā izglītība (vismaz 6. LKI līmenis);
4) pašvaldības bibliotēkas vai struktūrvienības (vietējas nozīmes statuss; trīs un vairāk darbinieki) vadītājam (direktoram) – augstākā izglītība bibliotēku nozarē (vismaz 5. LKI līmenis) vai augstākā izglītība (vismaz 5. LKI līmenis) un apgūta profesionālās pilnveides izglītības programma bibliotēku nozarē;
5) pašvaldības bibliotēkas vai struktūrvienības (vietējas nozīmes statuss; līdz diviem darbiniekiem) vadītājam (direktoram) – vidējā izglītība un iegūta profesionālā kvalifikācija "Bibliotekārs" (vismaz 4. LKI līmenis).
(3) Bibliotēkas darbam nepieciešamo darbinieku amatus, kuru ieņemšanai nepieciešama noteikta izglītība, kā arī nosacījumus profesionālās kompetences pilnveidošanai nosaka Ministru kabinets."
18. Izteikt 27. panta 1.1 daļas otro teikumu šādā redakcijā:

"Padomes sastāvā ir 15 locekļi – viens Latvijas Nacionālās bibliotēkas pārstāvis, divi izglītības iestāžu bibliotēku pārstāvji, seši reģionu galveno bibliotēku pārstāvji, divi ar bibliotēku nozares profesionālo darbību saistīti nevalstisko organizāciju pārstāvji, viens bibliotēku nozares izglītības iestādes pārstāvis, viens Latvijas Pašvaldību savienības pārstāvis, viens ar bibliotēku nozari saistītas valsts pārvaldes institūcijas pārstāvis un viens Kultūras ministrijas pārstāvis."
19. Izteikt 28. panta pirmās daļas 5. punktu šādā redakcijā:

"5) sniedz atzinumus Nacionālā kopkataloga, Bibliotēku kopkrājuma un Nacionālā bibliotēku krājuma veidošanas un saglabāšanas jautājumos;".
20. 29. pantā:
aizstāt otrajā daļā vārdus "vidējo speciālo izglītību un tālākizglītību" ar vārdiem "un iegūt profesionālo kvalifikāciju";
izteikt ceturto daļu šādā redakcijā:

"(4) Ikviena pašvaldība savas administratīvās teritorijas iedzīvotājiem nodrošina vienādā mērā pieejamus bibliotekāros pakalpojumus bibliotēkās un bibliotēkas pakalpojumu sniegšanas vietās, ievērojot Ministru kabineta noteikumus par Latvijas bibliotēku tīkla darbību un pārklājumu pašvaldību administratīvajās teritorijās, bibliotēku tipoloģiju un sniegtajiem pakalpojumiem."
21. Papildināt pārejas noteikumus ar 12., 13., 14., 15., 16., 17. un 18. punktu šādā redakcijā:

"12. Ministru kabinets līdz 2028. gada 31. decembrim izdod šā likuma 2.1 panta ceturtajā daļā minētos noteikumus. Līdz to spēkā stāšanās dienai, bet ne ilgāk kā līdz 2028. gada 31. decembrim ir piemērojami Ministru kabineta 2001. gada 7. augusta noteikumi Nr. 355 "Vietējas nozīmes bibliotēku tīkla darbības noteikumi" un Ministru kabineta 2001. gada 14. augusta noteikumi Nr. 371 "Noteikumi par bibliotēkas darbam nepieciešamo darbinieku skaitu un darbinieku amatu ieņemšanai nepieciešamo izglītību".
13. Bibliotēkām, kuras akreditētas, pirms stājušies spēkā grozījumi šā likuma 9. panta trešajā daļā par bibliotēku akreditācijas termiņa pagarināšanu no pieciem gadiem uz sešiem gadiem, akreditācijas apliecība ir derīga sešus gadus kopš attiecīgās bibliotēkas akreditācijas.
14. Ministru kabinets līdz 2027. gada 31. decembrim izdod šā likuma 19. panta devītajā daļā minētos noteikumus. Līdz to spēkā stāšanās dienai, bet ne ilgāk kā līdz 2027. gada 31. decembrim ir piemērojami Ministru kabineta 2010. gada 30. marta noteikumi Nr. 317 "Nacionālā bibliotēku krājuma noteikumi".
15. Šā likuma 25. panta 1.1 daļas nosacījumi attiecībā uz valsts bibliotēku (izņemot atvasinātās publisko tiesību juridiskās personas izveidotas iestādes vai struktūrvienības) vadītāja (direktora) amata termiņu stājas spēkā 2027. gada 1. janvārī.
16. Bibliotēkas vadītājs (direktors), kura izglītība neatbilst šā likuma 25. panta otrajā daļā noteiktajām prasībām, ir tiesīgs turpināt darbu šajā amatā līdz 2029. gada 1. janvārim.
17. Grozījumi šā likuma 9. panta pirmajā daļā stājas spēkā 2027. gada 31. decembrī.
18. Pēc tam kad ir stājušies spēkā grozījumi šā likuma 27. panta 1.1 daļā par padomes locekļu skaita samazināšanu, Latvijas Bibliotēku padome turpina darbu 17 padomes locekļu sastāvā līdz pilnvaru termiņa beigām."

